Sziasztok, nyelvtanászok!
Ma a konkrét és az elvont (absztrakt) főnevekről fogok beszélni.
De mielőtt elkezdeném,
pillantsunk be a szavak eredetébe, más néven etimológiájába!
Vegyük sorra ezeket a szavakat,
mivel úgy gondolom, ha egy kicsit megvizsgáljuk a jelentésüket,
azt, hogy szó szerint mit is jelentenek és honnan erednek,
jobban megértjük a koncepciót.
Mindkét szó a latinból jön.
A konkrét a latin concretusból származik,
ami azt jelenti, hogy összenőni.
A szónak ez a része jelenti a növekedést,
ez pedig azt, hogy össze.
Valami olyasmire utal,
ami összenőtt és kiterjedése lett,
nehezen áthatolható és fizikailag létező.
A szó jelentése itt az, hogy ez egy fizikailag létező dolog.
Ami konkrét, az megfogható.
Az absztrakt viszont azt jelenti, hogy valamit elvonunk.
Tehát ami absztrakt, az távol van a valóságtól,
a konkréttól, a megfoghatótól.
Azaz nem megfogható.
Az angolban különbséget teszünk,
amikor főnevekről van szó.
Vajon konkrét valami ez,
amit megnézhetsz, megfoghatsz,
megszagolhatsz, érzékelhetsz,
vagy pedig absztrakt, elvont ami nem megfogható,
de mégis tudunk róla beszélni?
Például az a szó, hogy szomorúság...
Ez főnév, ugye?
Határozottan az.
Főnévképző végződése van,
ez a -ness főnévképző utótag.
Vagyis, vesszük a sad melléknevet,
hozzácsapjuk ezt a -ness képzőt,
és kapunk egy főnevet.
De lehet látni a szomorúságot?
Meg lehet fogni?
Persze, ha figyelmes és együttérző vagy, láthatod,
hogy a barátod szomorú.
De ez nem olyasmi, amit meg lehet fogni.
Nem tudod megmérni a szomorúság mértékét.
Nem tudod fogni valakinek a szomorúságát,
és mikroszkóp tárgylemezére téve azt mondani:
„Ó, Roberta, a mikroszomorúságod foka 32.”
Tehát ez nem valami fizikai dolog.
A konkrét dolgok viszont olyasmik,
amiket meg tudunk nézni, számolni, vagy mérni.
Ők a valós világ részei.
Tehát minden, amire rá tudsz nézni, például egy kutya, konkrét dolog.
A labda konkrét, a kőszirt konkrét.
A boldogság
az elvont.
A szabadság is elvont.
Bár a szabadság jelenléte az életedben
megnyilvánulhat valós tárgyakban, például:
„Drága szüleim, legyen szabad fagylaltot ennem!”
A fagylalt, mint tudod, konkrét főnév.
De a szabadság, az, ami lehetőséget ad neked,
a szüleidtől kapott engedély,
hogy fagylaltot ehess,
az bizony nem valós tárgy.
Tehát alapvetően ez a különbség.
A konkrét főnév a valóságban létezik,
de az elvont főnév nem.
Azért akartam hangsúlyozni,
hogy a főnév lehet személy, hely, dolog vagy fogalom,
mert a főnév lehet fogalom.
Az ilyen fogalmak általában elvont dolgok.
Szomorúság, boldogság, szabadság, engedély, felszabadultság, igazságtalanság,
ezek mind elvont fogalmak.
Ez a különbség.
Bármit meg tudsz tanulni.
Vége.